# Scrisoare de la C. Coposu, septembrie 1991

Bucureşti 08.09.1991

Dragă Dicule,

Profit de plecarea la Paris a Doinei Bâscă pentru a-ţi trimite ceva material informativ.

Congresul (care se ţine între 27-29 IX) ne ocupă toată vremea, având extrem de multe de făcut. Vă aşteptăm şi pe voi. Emil Ghilezan soseşte în 24.IX. Cred că ar fi bine ca cel puţin tu să vii cu vreo două zile înainte.

(De la Paris au sosit Ioniţoiu şi Velţeanu).

Aici avem dificultăţi din cauza unor acţiuni de destabilizare, dirijate şi „sponsorizate” de Iancu, care face gafe, probabil determinate de eclipse sau pur şi simplu impulsate de veleităţi necontrolate. Dna Bâscă te va lămuri mai pe larg.

În aşteptarea ta, te îmbrăţişez,

 Cornel

9 septembrie 1991

[ARHIVA PERSONALĂ AL. HERLEA, 1991]